
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΔΕΚΕΜΒΡΙΟΥ 1992 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας, εκτάσεως, εμβαδού τριών στρεμμάτων 
και πεντακοσίων ενενήντα τριών τετραγωνικών μέτρων στη θέση 
«Ποταμιά, Δημοσίου Δάσους Καλόβρυσης» περιφέρειας Κοινότη¬ 
τας Μελισσόπετρας Νομού Ιωαννίνων . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως τοπίου, ιδιαιτέρου φυσικού κάλλους περιοχής 


της κοινότητας Αφύτου (Τομέας Δ) Ν. Χαλκιδικής. 2 

Τροποποίηση των ορίων οικισμού της Κοινότητας Κοιλάδας Ν. Αρ¬ 
γολίδας, όπως αυτά καθορίστηκαν με την 6088/85 (ΦΕΚ 
246Δ/87 Απόφαση Νομάρχη Αργολίδας και καθορισμός αρτιό¬ 
τητας των οικοπέδων, εντός του νεοεντασσόμενου τμήματος . 3 
Καθορισμός ορίων - όρων και περιορισμών δόμησης του οικισμού 
Άνω Μεριάς ν. Φολεγάνδρου και χαρακτηρισμός αυτού .... 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 4027 (1) 

Κήρυξη ως αναδασωτέας, εκτάσεως, εμβαδού τριών στρεμμάτων και 
πεντακοσίων ενενήντα τριών τετραγωνικών μέτρων στη θέση «Πο¬ 
ταμιά, Δημοσίου Δάσους Καλόβρυσης» περιφέρειας Κοινότητας Με- 
λισσόπετρας Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν. 3200/1955, περί διοικητικής αποκέντρω¬ 


σης, όπως τροποποιήθηκε και συμπληρώθηκε μεταγενέστερα με το 
Ν.Δ. 532/1970. 

2. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και συγκεκριμένα: 

α) Του άρθρου 41 παράγρ. 1. 

β) Του άρθρου 38 παράγρ. 1. 

3. Τις διαταγές του Υπουργείου Γεωργίας, αριθμ. α) 160417/ 
1180/8.7.1980 και β) 182447/3049/24.9.1980. 

4. Την με αριθμ. ΕΣ 18428/1.7.92 απόφαση του Νομάρχη Ιωαννί¬ 
νων «Περί ανάθεσης ασκήσεως αρμοδιοτήτων». 

5. Την με ΔΥ/27.11.92 εισήγηση της Τεχ/γου Δασ/νίας Γαρυφα- 
λιάς Φλίγκου υπαλλήλου του Δασαρχείου Κόνιτσας με την οποία προ- 
τείνεται η κήρυξη ως αναδασωτέας, της αναφερόμενης στο θέμα εκτά¬ 
σεως, αποφασίζουμε: 

Κηρύσσουμε αναδασωτέα, με σκοπό να επανέλθει στην προτέρα της 
κατάσταση με φυσική αναγέννηση, την παράνομα καταληφθείσα δημό¬ 
σια δασική έκταση της οποίας καταστράφηκε η δασική βλάστηση από 
τον Χαράλαμπο Πορφύρη του Παναγιώτη κάτοικο Αθηνών - Οιδίπιδος 
36 το μήνα Σεπτέμβριο 1992 εκτάσεως 3,593 στρεμ. που βρίσκεται 
στη θέση «Ποταμιά» του Δημοσίου Δάσους Καλόβρυσης Περιφέρειας 
Κοινότητας Μελισσόπτετρας Νομού Ιωαννίνων και απεικονίζεται με 
στοιχεία Α, Β, Γ, Δ, Ε, Ζ, Η, θ, I, Κ, Λ, Α. και Μ, Ν, Ξ, Ο, Μ στο συ¬ 
νημμένο τοπογραφικό διάγραμμα με κλίμακα 1:5.000 το οποίο αποτε¬ 
λεί αναπόσπαστο τμήμα της παρούσας απόφασης. 

Η έκταση έχει όρια: 

ΑΝΑΤΟΛΙΚΑ: Με κοίτη του ποταμού Σαραντάπορου. 

ΔΥΤΙΚΑ: Με κοίτη του ποταμού Σαρανταπόρου κληροτεμάχιο 32β. 

ΒΟΡΕΙΑ: Με κοίτη του ποταμού Σαρανταπόρου. 

ΝΟΤΙΑ: Με κληροτεμάχιο 32β. 

Η απόφαση αυτή να δημοσιευθεί στην Εφημερίδα της Κυβέρνησης. 

Κόνιτσα, 1 Δεκεμβρίου 1992 

Με εντολή Νομάρχη 
Ο Δασάρχης Κόνιτσας 
Δ. ΚΑΡΑΒΑΣΙΛΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι8. 1391 (2) 

Χαρακτηρισμός ως τοπίου, ιδιαιτέρου φυσικού κάλλους περιοχής της 
κοινότητας Αφύτου (Τομέας Δ) Ν. Χαλκιδικής. 

Ο ΥΠΟΥΡΓΟΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις: 

α. Του άρθρου 52 του Ν. 5351/1932 «περί αρχαιοτήτων». 

β. Του Ν. 1469/1950 (ΦΕΚ 169 Α') «περί προστασίας ειδικής κα¬ 
τηγορίας οικοδομημάτων και έργων τέχνης μεταγενεστέρων του 
1830». 

γ. Του Ν. 1126/1981 (ΦΕΚ 32 Α') «περί κυρώσεως της εις Παρι- 
σίους την 23ην Νοεμβρίου 1972 υπογραφείσης Διεθνούς Συμβάσεως 
δια την προστασίαν της Παγκοσμίου Πολιτιστικής και φυσικής κληρο¬ 
νομιάς». 

δ. Του Π.Δ. 161/1984 (ΦΕΚ 54 Α') «Ανακατανομή αρμοδιοτήτων 
των Υπουργείων Πολιτισμού και Επιστημών και Χωροταξίας, Οικι¬ 
σμού και Περιβάλλοντος». 

ε. Του Π.Δ. 358/1986 (ΦΕΚ 158 Α’) «Καθορισμός αρμοδιοτήτων 
Υπουργείου Βόρειας Ελλάδας». 

στ. Του Ν. 1650/1986 (ΦΕΚ 160 Α’) «Για την προστασία του περι¬ 
βάλλοντος και ειδικότερα των παραγράφων 9 και 10 του άρθρου 31 και 
1 του άρθρου 32 αυτού. 

ζ. Του Π.Δ. 92/1987 (ΦΕΚ 51 Α') «Οργανισμός Υπουργείου Βό¬ 


ρειας Ελλάδας», όπως αυτός τροποποιήθηκε και συμπληρώθηκε με τις 
διατάξεις του Π.Δ. 492/88 (ΦΕΚ 224 Α'). 

2. Την απόφαση Υ. 704/19.8.1988 (ΦΕΚ 575/τ.Β’/19.8.1988) 
του Πρωθυπουργού «Μετονομασία του Υπουργείου Βόρειας Ελλάδας σε 
Υπουργείο Μακεδονίας - Θράκης). 

3. Την απόφαση 4/1992 του Κοινοτικού Συμβουλίου Αφύτου, που 
διατυπώθηκε στο πρακτικό 2 της 30ης Απριλίου 1992 αυτού. 

4. Τα στοιχεία του σχηματισθέντος φακέλου, που το ΥΠΕΧΩΔΕ δια¬ 
βίβασε στο ΥΜΑΘ, λόγω αρμοδιότητας, με το έγγραφο αυτού 50953/ 
3022/28.3.1991, αποφασίζουμε: 

Χαρακτηρίζουμε ως τοπίο ιδιαίτερο φυσικού κάλλους, σύμφωνα με 
τις διατάξεις του Ν. 1469/1950, όπως αυτές τροποποιήθηκα» και συ¬ 
μπληρώθηκαν μεταγενέστερα, την περιοχή της κοινότητας Αφύτου της 
Επαρχίας και του Νομού Χαλκιδικής, που περιλαμβάνεται στον τομέα 
Δ’ του τοπογραφικού διαγράμματος κλίμακας 1:2.000, που συνοδεύει 
την απόφαση και ενσωματώνεται σε αυτή. 

Ο καθορισμός όρων και περιορισμών δόμησης στην οριοθετημένη πε¬ 
ριοχή και η έγκριση για ανέγερση οικοδομημάτων, $αθώς και οποιοδή- 
ποτε έργο (δρόμοι, πάρκινγκ, διαμόρφωση τοπίου κ.λπ.) σ’ αυτή, θα 
εγκρίνεται, κατά περίπτωση, από το Υπουργείο Μακεδονίας - Θράκης, 
ύστερα από γνώμη των συναρμοδίων Υπουργείων. 

Η απόφαση αυτή να δημοσιευθεί στην Εφημερίδα της Κυβέρνησης. 

Θεσσαλονίκη, 17 Νοεμβρίου 1992 

Ο ΥΠΟΥΡΓΟΣ 

ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ 

ΕΕΜ9 



ΚΑΤΟΙΚΙΑ ΔΕΥΤΕΡΗ (κυρίαρχη χρήση) 

ΚΕΝΤΡΙΚΗ ΠΕΡΙΟΧΗ (χατοικία-αναψυχή-διοίκηαη-εμπόρίο} 

ΤΟΥΡΙΣΜΟΣ 

ΑΝΑΨΥΧΗ 

ΠΟΛΙΤΙΣΤΙΚΕΣ ΛΕΙΤΟΥΡΓΙΕΣ 

ΑΘΛΗΤΙΣΜΟΣ 

ΕΚΠΑΙΔΕΥΣΗ 

ΠΡΑΣΙΝΟ-ΕΛΕΥΘΕΡΟΙ ΧΩΡΟΙ 
ΝΕΚΡΟΤΑΦΕΙΟ 
ΓΕΩΡΓΙΚΕΣ ΑΠΟΘΗΚΕΣ 

ΔΑΣΟΣ. ΔΑΣΙΚΗ ΕΚΤΑΣΗ. ΑΜΑΔΑΣ. ΠΕΡΙΟΧΗ 
ΓΕΩΡΓΙΚΗ ΓΗ 

ΠΕΡΙΟΧΗ ΜΕ ΚΛΙΣΗ ΕΔΑΦΟΥΣ ΠΕΡΙΣΣΟΤΕΡΟ ΑΠΟ 30% 




Κλίμακα : 1/2.000 


ΗθνΤΟΣ 


ΙΟΥΝΙΟΣ 1990 


ΝΟΜΟΣ χηοκιοικκΣ 

Αριθ. 3936 (3) 

Τροποποίηση των ορίων οικισμού της Κοινότητας Κοιλάδας Ν. Αργολί¬ 
δας, όπως αυτά καθορίστηκαν με την 6088/85 (ΦΕΚ 246Δ/87 

Απόφαση Νομάρχη Αργολίδας και καθορισμός αρτιότητας των οι¬ 
κοπέδων, εντός του νεοεντασσόμενου τμήματος. 

Η ΝΟΜΑΡΧΗΣ ΑΡΓΟλίΔΑΣ 
Έχοντας υπόψη: 

1. Το Δ/γμα της 24.4.85 (ΦΕΚ 181 Δ/85). Τρόπος καθορισμού 
ορίων οικισμού της χώρας μέχρι 2.000 κατοίκους, κατηγορίες αυτών 
και καθορισμός όρων και περιορισμών δομήσεώς τους. 

2. Την αρ. 6088/85 (ΦΕΚ 246Δ/87) Απόφαση Νομάρχη Αργολί¬ 
δας, σύμφωνα με ητν οποία έγινε η διάκριση - κατάταξη του Οικισμού 
της Κοινότητας Κοιλάδας και καθορισμός των ορίων αυτού. 

3. Την αρ. 5425/1988 (ΦΕΚ 870 Δ/88) Απόφαση Νομάρχη Αρ¬ 
γολίδας, σύμφωνα με την οποία έγινε ο καθορισμός αρτιότητας των οι¬ 
κοπέδων που βρίσκονται εντός των ορίων οικισμού της Κοινότητας Κοι¬ 
λάδας. 

4. Την αρ. 62616/2657/18.9.85 (ΦΕΚ 702Β) Κοινή Απόφαση 
των Τπ. Εσωτερικών, Δημ. Τάξεως και Τ.ΠΕ.ΧΩ.ΔΕ, με την οποία 
μεταβιβάζεται στο Νομάρχη, η αρμοδιότητα Τροποποιήσεων του εγκε¬ 
κριμένου σχεδίου και καθορισμού όρων και περιορισμών δόμησης. 

5. Τις διατάξεις του Ν. 1558/85, Κυβέρνηση και Κυβερνητικά Όρ¬ 
γανα, όπως συμπληρώθηκε με το Ν. 2081/92 και ειδικώτερα με το 
άρθρο 29Α αυτού. 

6. Την με αρ. 27/88 Απόφαση της Κοινότητας Κοιλάδας, με το 
συν/νο Τοπογραφικό Διάγραμμα, όπου φαίνονται τα προτεινόμενα νέα 
όρια του οικισμού, με στοιχεία 1-2-3-4-5-6-7-8-9-1. 

7. Το αρ. πρωτ. 3385/28.9.92 έγγραφο της Δ/νσης Δασών Ν. Αρ¬ 
γολίδας, σύμφωνα με το οποίο η νέα έκταση που προτείνεται από την 
Κοινότητα Κοιλάδας για την επέκταση των ορίων με στοιχεία 7 - 8 - 9 - 


1, δεν αποτελεί έκταση δασική ή δάσος και δεν υπάγεται στις προστα¬ 
τευτικές διατάξεις του Ν. 998/79. 

8. Την με αρ. 61/6/10/30.9.92 σύμφωνη γνωμοδότηση του 
Σ.Χ.Ο.Π. Ν. Αργολίδας, αποφασίζουμε: 

Άρθρο 1 

α) Εγκρίνουμε την τροποποίηση των ορίων οικισμού της Κοινότητας 
Κοιλάδας του Ν. Αργολίδας, όπως φαίνεται στο συν/νο Τοπογραφικό 
Διάγραμμα σε κλίμακα 1:5.000 με στοιχεία 1-2-3-4-5-6-7-8- 
9-1, που θεωρήθηκε από τον Προϊστάμενο του ΤΠ-ΠΕ Ν. Αργολίδας, 
συνοδεύει την παρούσα Απόφαση και αποτελεί αναπόσπαστο τμήμα αυ¬ 
τής. 

β) Καθορίζουμε την αρτιότητα των οικοπέδων που βρίσκονται εντός 
των ορίων του νεοεντασσόμενου τμήματος σε 500 τ.μ. 

γ) Κατά παρέκκλιση, εντός των ως άνω ορίων, θεωρούνται άρτια τα 
οικόπεδα, με όποιο εμβαδόν είχαν κατά την ημέρα δημοσίευσής του από 
24.4.85 Π.Δ/τος (ΦΕΚ 181 Δ). 

Άρθρο 2 

Η ισχύς της παρούσας αρχίζει από τη δημοσίευσή της στην Εφημε¬ 
ρίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 
Ακροτελεύτιο Άρθρο 

Από τις διατάξεις αυτής της Απόφασης δεν προκαλείται δαπάνη σε 
βάρος του Κρατικού Προϋπολογισμού. 

Ναύπλιο, 1 Δεκεμβρίου 1992 

Η Νομάρχης 
ΑΛ. ΒΑΚΑΛΟΓΛΟΪ 

Αριθ. ΤΠ 4420 (4) 

Καθορισμός ορίων - όρων και περιορισμών δόμησης τον» οικισμού Άνω 
Μεριάς ν. Φολεγάνδρου και χαρακτηρισμός αυτού. 

Η ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1) Τις διατάξεις του από 24.4.85 Π.Δ/τος ΦΕΚ 181 Δ' «Καθορι¬ 
σμός ορίων οικισμών της χώρας μέχρι 2.000 κατ., κατηγορία αυτών 
και καθορισμός όρων και περιορισμών δόμησής τους» όπως αυτό τροπο¬ 
ποιήθηκε και ισχύει σήμερα με το από 14.2.87 Π.Δ. ΦΕΚ 133Δ και το 
από 25.4.89 Π.Δ. ΦΕΚ 293 Δ\ 

2) Το Ν. 1577/85 ΦΕΚ 210 Α. 

3) Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους μελετητές των ανοιχτών πόλεων κατά τις υπο¬ 
δείξεις του Υ.Χ.Ο.Π. 

4) Τα πληθυσμιακά στοιχεία της τελευταίας απογραφής της 
Ε.Σ.Υ.Σ. 

5) Την υπ’ αρ. 14/92 Απόφαση του Κοινοτικού Συμβουλίου. 

6) Την υπ’ αρ. 69/92 πράξη γνωμοδότησης του Σ.Χ.Ο.Π. του Νο¬ 
μού της από 22.10.92 συνεδρίασής του. 

7) Τις συστάσεις των ενδιαφερομένων πολιτών, αποφασίζουμε: 

1. Κατατάσσουμε τον οικισμό στην κατηγορία: Μεσαίος - Ενδιαφέ¬ 
ρων - στάσιμος. Ο οικισμός είναι διάσπαρτος και αναπτύσσονται τμημα¬ 
τικά συνεκτικά τμήματα. 

2. Καθορίζουμε τα όρια του οικισμού όπως αυτά φαίνονται στην συ¬ 
νοδευτική αεροφωτογραφία της παρούσας απόφασης σε κλίμακα 
1:5.000 που αποτελεί αναπόσπαστο μέρος της απόφασης και συντά¬ 
χθηκε βάσει στοιχείων μελετών και επί τόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης. 

I. Αρτιότητα. 

- Ελάχιστο εμβαδό οικοπέδου 1.000 μ2. 

- Κατά παρέκκλιση θεωρούνται άρτια τα οικόπεδα με όποιο εμβαδόν 
είχαν στις 3.5.85 ημέρα δημοσίευσής του από 24.4.85 Π.Δ/τος. 

- Πριν από οποιαδήποτε κατάτμηση οικοπέδων εντός των τημάτων 
αυτών θα πρέπει να θεωρείται το σχετικό Τοπογραφικό διάγραμμα από 


το ΤΠ-ΠΕ Ν. Κυκλάδων ώστε να εξασφαλίζεται η συνέχεια των υπαρ¬ 
χόντων κοινόχρηστων χώρων σύμφωνα με τα οριζόμενα στις διατάξεις 
του άρθρου 6 του από 24.4.85 Π.Δ/τος λαμβάνοντας υπόψη και την 
υπ’ αρ. 191/87 γνωμοδότηση της Νομικής Δ/νσης του ΥΠΕΧΩΔΕ 
που έγινε αποδεκτή με το υπ’ αρ. 28839/4811/1533/7.8.87 έγ¬ 
γραφο του Υπουργού ΠΕΧΩΔΕ. 

II. Μέγιστο ύψος κτιρίου ορίζεται 6,5 μ. μετρούμενο από το φυσικό 
έδαφος. 

III. Κατά τα λοιπά ισχύουν τα οριζόμενα στο Π.Δ. 24.4.85 ΦΕΚ 
181 Δ' όπως αυτό τροποποιήθηκε και ισχύει σήμερα. 

IV. Κατά μήκος του κυρίου Κοινοτικού δρόμου ΑΒ ορίζεται από¬ 
σταση κτισμάτων από το άκρο του δρόμου 6 μ. 

Β. Ειδικοί όροι Δόμησης. 

α) Επικάλυψη: Δώμα από μπετόν χρώματος λευκού ή γκρίζου. 

β) όψεις: - εμφανή υλικά: σοβάς - κονίαμα. 

- χρωματισμός: λευκό. 

γ) Γλώσσες: ανοιχτοί στον όροφο με μέγιστο πλάτος 1μ (όχι συνεχείς 
για τους προβόλους). 

δ) Στηθαία ή 

κιγκλιδώματα: - στηθαίο δώματος χτισμένο. 

- στηθαίο εξωστών - χτισμένο ή ξύλινο ή συνύπαρξη και των δύο. 

- για σκάλες χτισμένο με επικάλυψη σοβά. 

ε) Ανοίγματα όψεων: 20% στο σύνολο των όψεων. 

στ) Κουφώματα έξωτ.: ταμπλαδωτά, καρφωτά, περσιδωτά (απο¬ 
κλείονται τα συρόμμενα και τα ρολλά) από ξύλο σε χρώμα κατά την 
κρίση της Ε.Π.Α.Ε. 

ζ) Περίφραξη: χαμηλός μανδρότοιχος με το κτισμένο μέρος τους να 
μην ξεπερνά το 1μ από το έδαφος. 

Από τις διατάξεις της απόφασης αυτής δεν προκαλείται δαπάνη σε 
βάρος του κρατικού προϋπολογισμού. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβέρνησης. 

Ερμούπολη, 26 Νοεμβρίου 1992 

Η Νομάρχης 
ΚΑΤΕΡΙΝΑ ΓΙΑΒΑΣΗ 
















